**ການ​ປະກອບ​ເອກະສານ​ເພື່ອ​ຂໍ​ຈົດ​ແຈ້ງ​ຜະລິດ​ຕະພັນ​ເຄື່ອງ​ສຳອາງ**

ຜະລິດ​ຕະພັນເຄື່ອງ​ສຳອາງ​ໝາຍ​ເຖິງ: ວັດຖຸ​ທີ່​ໃຊ້​ສຳ​ລັບ​ທາ, ຖູ, ນວດ, ​ໂຮຍ, ພົ່ນ, ຢອດ​ໃສ່, ອົບ ຫຼື ກະທຳ​ດ້ວຍ​ວິທີ​ໃດ​ໜຶ່ງ​ຕໍ່​ສ່ວນ​ໃດ​ສ່ວນ​ໜຶ່ງ​ຕໍ່​ພາຍ​ນອກຂອງ​ຮ່າງກາຍຂອງ​ຄົນ​ເພື່ອ​ຄວາມ​ສະອາດ​ສວຍ​ງາມ ຫຼື ສົ່ງ​ເສີມ​ໃຫ້​​ເກີດ​ຄວາມ​ສວຍ​ງາມ ຊຶ່ງ​ລວມທັງ​ວັດຖຸ ທີ່​ມີ​ຈຸດປະສົງ​ໃຊ້​ເປັນ​ສ່ວນ​ຜະສົມ​ໃນ​ການ​ຜະລິດ​ເຄື່ອງ​ສຳອາງ​ໂດຍ​ສະ​ເພາະ ຫຼື ວັດຖຸ​ອື່ນ ທີ່​ກະຊວງ​ສາທາລະນະ​ສຸກ​ກຳນົດ​ໃຫ້​ເປັນ​ເຄື່ອງ​ສຳອາງ​ ​ແຕ່​ບໍ່​ໄດ້​ກວມ​ເອົາ​ເຄື່ອງ​ປະດັບ​ເອ້.

ເອກະສານສຳຄັນ​ທີ່​ຕ້ອງ​ປະກອບ​ໃນ​ການ​ຈົດ​ແຈ້ງ​ມີ​ດັ່ງ​ນີ້:

* + 1. ສູດ​ຕຳລາ (Formulation)
    2. ໃບ​ມອບ​ສິດ​ຈາກ​ເຈົ້າ​ຂອງ​ໂຮງງານ​ຜູ້​ຜະລິດ (Authorization Letter).
    3. ໃບ​ຢັ້ງຢືນ​ການຈຳໜ່າຍ​ຈາກ​ປະ​ເທດ​ຜູ້​ຜະລິດ (Certificate of Free Sale).
    4. ໃບ​ຢັ້ງຢືນ​ການ​ຈົດ​ແຈ້ງ​ຈາກ​ປະ​ເທ​ດຜູ້​ຜະລິດ (Certificate of Notification).
    5. ໃບ​ຢັ້ງຢືນ​ການ​ວິ​ໄຈ(Certificate of Analysis).
    6. ໃບ​ຢັ້ງຢືນ​ການ​ຜະລິດ​ທີ່​ດີ (Statement Asean GMP).
    7. ລາຍ​ລະອຽດ​ຂອງ​ສະຫຼາກ ​ແລະ ​ເລກ​ລະຫັດ​ຂອງ​ຜະລິດ​ຕະພັນ(Lables and Batch Coding System).
    8. ສະຫຼຸບ​ຫຍໍ້​ຂໍ້​ມູນ​ທາງ​ດ້ານ​ວິທະຍາສາດ​ເພື່ອ​ຢັ້ງຢືນ​ການ​ກ່າວ​ອ້າງ​ການ​ນຳ​ໃຊ້ (Claim Support Summary)
    9. ສະຫຼຸບ​ຫຍໍ້​ທາງ​ດ້ານ​ຜົນ​ສະທ້​ອນຕໍ່​ສຸຂະພາບ (Undesirable Health Effects Summary).
    10. ສະຫຼຸບ​ຫຍໍ້​ການ​ປະ​ເມີນ​ຄວາມ​ປອດ​ໄພ (Safety Assessment Summary).

ຄ່າ​ທຳນຽມ: 01 ຜະລິດ​ຕະພັນ / 300.000 ກີບ / 2 ປີ.